वाराणसी : नेताओं के लिए खास हुए संत रविदास, पीएम नरेंद्र मोदी ने माथा टेका  
पीएम मोदी ने लंगर चखा और रविदासियों की संगत में भाषण भी दिया
पीएम मोदी ने 50 करोड़ से इस इलाके के विकास की घोषणा की
साल 2007 में मायावती के दौरे के बाद नेताओं की बढ़ी रुचि
संत रविदास की जयंती के मौके पर वाराणसी के सीर गोवर्धन में मत्था टेकने देश के प्रधानमंत्री पहुंचे. उन्होंने यहां लंगर चखा और बाद में रविदासियों की संगत में भाषण भी दिया. चुनावी साल में रैदासियों के बीच प्रधानमंत्री की यह दस्तक पूरी तैयारी के साथ थी. उनके  भाषण में खास बात ये रही कि वे रैदासियों का दिल जीतने के लिए संत रैदास के अलग-अलग दोहों से ही अपनी योजनाओं और कार्यशैली को सिद्ध करते नज़र आए.  
प्रधानमंत्री यहां अचानक नहीं पहुंचे थे. इसके पहले 2018 की रविदास जयंती पर सूबे के मुखिया योगी आदित्यनाथ आए थे और उन्होंने कहा था कि मुझे प्रधानमंत्री ने भेजा. बहरहाल संत रैदास की जन्मस्थली के विकास के लिए अब किसी के आगे हाथ फैलाने की जरूरत नहीं है. पीएम मोदी ने 50 करोड़ से इस इलाके के विकास की घोषणा की.